કોઈ પણ માણસ સાથે વાતો કરવાનું મન થાય ભલે એ નવો હોય . કઈ નાતના છો ? . ક્યા ગામના છો ? બાલબચ્ચા શું છે ? . શું ધંધો કરો છો ? વગેરે કેટલાય પ્રશ્નો પૂછે .અને સામો માણસ પણ સવાલ જવાબ કરે , . હું બસમાં બેઠો ત્યારે મારી બાજુની સીટ ઉપર એક ભાઈ બેઠા હતા . એમણે પોતાના કપાળમાં લાલ રંગનો ઈંગ્લીશના U આકારનો ચાંદલો કરલો આથી સમજી શકાય કે આ માણસ વૈષ્ણવ સમ્પ્રદાયનો હશે , મેં એ ભાઈને જય શ્રી કૃષ્ણ કહ્યા . થોડી વાર લગાડ્યા પછી એ ભાઈએ મને જય શ્રી કૃષ્ણ કહ્યા . મેં તેમને ફરી સવાલ કર્યો ભાઈ તમારું નામ શું ? એ ભાઈ થોડી વાર લગાડ્યા પછી બોલ્યા . મને સામે સવાલ કર્યો , તમારું નામ શું ? જવાબમાં મેં મારું નામ તો આપ્યું પણ મારા બાપનું નામ પણ આપ્યું . અને હું શું કામ કરું છું . અને મારા બાપ શું કામ કરતા . એપણ કીધું . મારું સાંભળ્યા પછી એ ભાઈ ઠીક એમ બોલીને નીચું માંથું કરીને બેસી રહ્યા . એટલે હું બોલ્યો ભાઈ તમેતો તમારું નામ નો કીધું , તે બોલ્યા મારા નામનું તમારે શું કામ છે .? તમને બોલાવવા હોય તો કામ લાગેને। ? તો તેભાઈ બોલ્યા . મને તમે બોલાવો એમાં મને શો લાભ ?આ લાભની વાત સાંભળીયા પછી મેં માન્યું કે આ ભાઈ વાણીયા લાગે છે . એટલે મેં તેમને પૂછ્યું ભાઈ તમે વાણીયા છો ? તે ભાઈ બોલ્યા , હા હું વાણીયો છું . પણ તમને કેમ ખબર પડી ગઈ કે હું વાણીયો છું . ? મેં કીધું હું જોશી છું અને કાશીની સંસ્કૃત યુનીવર્સીટી માં પહેલે નંબરે પાસ થએલો છું . અને હું ન્યાય , વ્યાકરણ અને જ્યોતિષ શાસ્ત્રની આચાર્ય ડીગ્રી ધરાવું છું . મારી વાત સાંભળ્યા પછી એણે પોતાના જમણા હાથની હથેળી મારા સામે ધરીને બોલ્યા મારો જોશ જુવો મેં કીધું 59 રૂપિયા મારા જોશ જોવાની ફી છે અને આ ફી હું પ્રથમ લઉં છું અને પછી જોશ જોઉં છું . એ બોલ્યા એમ કેમ કામ કર્યા પહેલા પૈસા લ્યો છો . અમે ઘરાકને માલ આપ્યા પછી પૈસા લઈએ છીએ . આ મુંબઈના ઝવેરી કમલેશ સાકર ચંદ હીરા જેવી કીમતી વસ્તુ પહેલા આપીને પછી પૈસા લ્યે છે . મેં કીધું હું જુના વખતના શરણાયા જેવી મારી દશા હું થવા દેવા માગતો નથી . પાછી એને તુર્ત 50 રૂપિયા મને આપ્યા અને મેં જોશ જોવો શરુ કર્યો . આ વખતે મારી સામેની સીટ ઉપર બેઠેલો હરભમ નાગા તરખાલા મેર બોલ્યો . ભાભા ઈણો જોહ જોયા પસી મારો જોહ જોજે . શેઠની હસ્ત રેખા જોયા પછી હરભમ ની હસ્ત રેખા જોઈ કામ પૂરું થયા પછી એણે પોતાના ખિસ્સામાં હાથ નાખ્યો પણ એના પાસે પુરતા પૈસા નહી હોય , એટલે તે કશું બોલ્યા વિના ચુપચાપ બેસી ગયો . શેઠે ધીમેથી મને કીધું તમે એનાથી ડરી ગયા એટલે પૈસાની માગણી પણ ન કરી . મેં શેઠને કીધું અમને એ લોકો દ્રવે નહી પણ અમને ડરાવવા વાળા લોકોને ડરાવે , એના પાસે પૈસા નહી હોય એટલે એ ચુપ ચાપ બેસી ગયો પણ એ મારા પૈસા હજમ નહી કરીજાય છેલ્લી બાકી એ ગાયુંને ઘાસ ખવડાવવામાં વાપરી નાખશે . શેઠ બોલ્યા એતો તમારું મન મનાવવાની વાત છે . થોડીવારમાં કોટડા સ્ટેશન આવ્યું અહી એને ઉતારવાનું હતું એટલે એ બસમાંથી ઉતરી ગયો અને બસ ડ્રાઇવરને કહેતો ગયો કે થોડી વારમાં હું આવું છું એમ કહી એ બસમાંથી ઉતાર્યો અને નજીકના પાન બીડી ની દુકાન વાળાં પાસે ગયો . અને પૈસા લઇ આવ્યો . પાન વાળાએ પૈસાનું પડીકું બાંધી આપ્યું , આ પડીકું એ મને આપી ગયો . શેઠે મને કીધું કે એ તમને પૈસાના બદલે પાન આપીને ફોસલાવી ગયો હવે તમે જુવો તો ખરા કે એ કેટલા પાન આપી ગયો છે , મેં પડીકી ખોલી તો અંદરથી 51 રૂપિયા નીકળ્યા , આ જોઈ શેઠ ચકિત થઇ ગયા .